El Nizer el xe el pi importante fiume de l’Africa Ocidentale. El xe anca el terzo fiume africano dopo Nilo e Congo. Na olta, inte el pasà, i antichi , i pensava che Nizer e Nilo fuse in colegamento o che el Nizer el fuse on toco de fiume Nilo. On antico testo ziogràfego in latin, la parla de el . Sto testo no l’è preciso, ma el miscia verità co suposisioni. El xe stà solo in tel XIX secolo che tuto el traciato xe stà registrà da i giografi. Tanti i pensa che el nome Nizer el vegna dal latin , "nero". Altri i dixe che i portoghexi ga dato stò nome come i ga fato in altri posti. Bisogna parò dire che le àcue del Nizer no le xe nere, o scure; e che le popolasion che vive longo el fiume no le xe le pi nere de l’Africa. El nome vien da la lengoa tuareg, che i le ciama , o anca solo , che vol dir el "fiume de i fiumi". El Nizer el xe longo 4200 km. El nase in Guinea, a 200 km da la costa, ma el se porta a nordest in Mali, verso el deserto del Sahara, a i marxeni de el cual el forma un delta interno. Daspò Tinbuctu, el gira a sudest, verso el Nizer, el continua al confin tra Nizer e Benin e el entra in Nizeria, indove el teren piato parmete la formasion de un gran delta co n’area pi grande del Belzo. El se finise in mar inte el Golfo de Guinea, senpre in Nizeria. El Nizer nase e pasa da zone rociose. En stò modo, el no porta limo e ga le àcue ciare. Tuti i ani, dopo le piove, el Nizer se ingrosa a scominsiar da setembre fin a magio. En tempi preistorici, el fiume Nizer el formava on grande lago da le parte de Tinbuctu. El delta xe rico par la pesca e l’agricoltura. Ancò el delta del Nizer el xe famoso par lo sfrutamento de el petrolio e le condision de insicuresa dovua a la lota par l’autodeterminasion de i popoli de el delta.